**Ministru kabineta noteikumu projekta “Grozījumi Ministru kabineta 2014.gada 28.janvāra noteikumos Nr.55 “Noteikumi par ārzemnieku nodarbināšanu” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums**  |
| Mērķis, risinājums un projekta spēkā stāšanās laiks  | Kopsavilkums nav aizpildāms saskaņā ar Ministru kabineta 2009.gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 5.1punktu. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ar Ministru kabineta 2019.gada 22.maija rīkojumu Nr.247 apstiprinātā “Uzņēmējdarbības vides pilnveidošanas pasākumu plāna 2019.-2022.gadam” 4.10.2.pasākums. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Tiesību akta projekts izstrādāts, lai atbilstoši “Uzņēmējdarbības vides pilnveidošanas pasākumu plānā 2019.-2022.gadam” paredzētajam novērstu atsevišķus birokrātiskos šķēršļus ārvalstu darbaspēka piesaistei un tādējādi mazinātu vietējā darbaspēka trūkuma radītās negatīvās sekas.Tiesību akta projektā paredzēts:1. Precizēt atsauci uz Imigrācijas likuma normu (23.panta pirmās daļas 10.1punktu), saskaņā ar kuru tiek noteiktas studentu tiesības uz nodarbinātību. Šobrīd spēkā esošajā normatīvā akta redakcijā ir atsauce uz Imigrācijas likuma 23.panta pirmās daļas 10.punktu – normu, kas bija korekta līdz 2018.gada 18.jūlijam, kad spēkā stājās 2018.gada 21.jūnijā Saeimā pieņemtie grozījumi Imigrācijas likumā (projekta 1.punkts);
2. Līdz 10 darba dienām (30 dienu vietā) saīsināt brīvas darba vietas pieteikšanas minimālo termiņu, ja darba devējs vēlas uzaicināt nodarbinātos no trešajām valstīm. Lai gan Uzņēmējdarbības vides pilnveidošanas pasākumu plāna 2019.-2022.gadam 4.10.2.pasākumā vakances termiņš paredzēts 14 dienas, normatīvā akta projektā piedāvāts līdzvērtīgs – 10 darbdienu termiņš, lai to saskaņotu ar jau šobrīd attiecīgo Ministru kabineta noteikumu spēkā esošās redakcijas 3.1punktu, kas paredz 10 darbdienu termiņu attiecināt uz profesijām, kur prognozēts darbaspēka trūkums. Pēc termiņu vienādošanas, tā kā projekts paredz 10 darba dienu termiņu attiecināt uz visām uzaicināto ārzemnieku kategorijām un nepieciešams novērst nosacījuma vairākkārtēju atkārtošanu Ministru kabineta noteikumu tekstā, no noteikumu esošās redakcijas svītrots 3.1punkts (projekta 2. un 3.punkts).;
3. Svītrot projekta punktus, kas ir pretrunā ar Saeimā 2019.gada 9.maijā otrajā lasījumā apstiprinātā likumprojekta ‘Grozījumi Imigrācijas likumā” priekšlikumu – paredzēt tiesības nodarbināt ārzemniekus uz ilgtermiņa vīzas pamata. Tā kā pašreiz MK noteikumu Nr.55 7.punkts paredz šādas tiesības piešķirt tikai izņēmuma gadījumos, šis punkts no MK noteikumu teksta jāsvītro. Papildus tam svītrots arī noteikumu 6.punkts, kas dublē Imigrācijas likuma 9.panta otrajā daļā paredzēto (projekta 4.punkts);
4. Precizēta noteikumu 8.punkta ievaddaļa, kas pašreiz satur atsauci uz īstermiņa vīzu, bet pēc Saeimā 2019.gada 6.jūnjā pieņemto grozījumu Imigrācijas likumā stāšanās spēkā 2019.gada 1.jūlijā būs attiecināma arī uz ilgermiņa vīzām (projekta 5.punkts);
5. Atbilstoši Uzņēmējdarbības vides pilnveidošanas pasākumu plāna 2019.-2022.gadam 4.10.2.pasākumā noteiktajam atcelt prasību publicēt brīvu darba vietu gadījumos, ja ārzemnieks, kuru paredzēts nodarbināt, jau divus gadus bijis nodarbināts Latvijas Republikā vai bijis nodarbināts pie konkrētā darba devēja un darba devējs viņu turpmāk vēlas nodarbināt citā specialitātē (profesijā), vai bijis nodarbināts studiju laikā un pēc izglītības iegūšanas vēlas turpināt nodarbinātību pie tā paša darba devēja. Lai gan Uzņēmējdarbības vides pilnveidošanas pasākumu plānā 2019.-2022.gadam vakances prasību bija paredzēts atcelt tiem nodarbinātajiem, kas vismaz sešus mēnešus bijuši nodarbināti pie attiecīgā darba devēja, projekta saskaņošanas gaitā ņemts vērā Latvijas Darba devēju konfederācijas un Latvijas Būvuzņēmēju partnerības priekšlikums nenoteikt šo sešu mēnešu ierobežojumu, jo darba devēji, kas pārkvalificē darbiniekus, tādējādi sastopas ar administratīvajiem šķēršļiem – prasību publicēt vakanci jau nodarbinātam ārzemniekam un nespēj elastīgi organizēt darbu atbilstoši nepieciešamībai (projekta 6. un 7.punkts).
 |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija, Pilsonības un migrācijas lietu pārvalde |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Darba devēji un nodarbinātie ārzemnieki. 2018.gada 31.decembrī Latvijas Republikā uzturējās 6661 ārzemnieks ar termiņuzturēšanās atļauju, kas izsniegta nodarbinātības nolūkā.  |
| 2. | Tiesiskā regulējuma ietekme uz tautsaimniecību un administratīvo slogu | Tiesiskais regulējums atvieglos administratīvo slogu un paātrinās administratīvo procedūru darba devējiem, kas vēlas nodarbināt ārzemniekus. |
| 3. | Administratīvo izmaksu monetārs novērtējums | Samazināsies administratīvās izmaksas darba devējiem, uz kuriem attieksies atvieglojums – prasības atcelšana reģistrēt brīvu darba vietu Nodarbinātības valsts aģentūrā. Paredzams, ka atbrīvojums varētu attiekties uz aptuveni 1000 pieteikumiem gadā. Administratīvās izmaksas: C (brīvās darba vietas reģistrācija Nodarbinātības valsts pārvaldē) = (atalgojums 4,47 euro/h x 0,3h) x (1000 reģistrācijas x 1 procedūra) = - 1341 *euro*).Administratīvo izmaksu samazinājums: 1341 *euro*. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts un tā sākotnējās ietekmes novērtējuma ziņojums (anotācija) pirms tā iesniegšanas Valsts sekretāru sanāksmē tika ievietots Iekšlietu ministrijas tīmekļa vietnē [www.iem.gov.lv](http://www.iem.gov.lv) sadaļā “Sabiedrības līdzdalība”, aicinot sabiedrību izteikt savu viedokli par projektu. |
| 2. | Sabiedrības līdzdalība projekta izstrādē | Saskaņā ar Ministru kabineta 2009. gada 25. augusta noteikumu Nr. 970 ”Sabiedrības līdzdalības kārtība attīstības plānošanas procesā” 7.4.1 apakšpunktu sabiedrības pārstāvji ir aicināti līdzdarboties, rakstiski sniedzot viedokli par projektu tā izstrādes stadijā. Sabiedrības pārstāvji ir informēti par iespēju līdzdarboties, publicējot paziņojumu par līdzdalības procesu Iekšlietu ministrijas tīmekļa vietnē [www.iem.gov.lv](http://www.iem.gov.lv/) sadaļā “Sabiedrības līdzdalība” 2019. gada 10. maijā. |
| 3. | Sabiedrības līdzdalības rezultāti | Par projektu saņemti komentāri:1. Ārvalstu investoru padome Latvijā (FICIL) atbalsta sagatavoto projektu;
2. Latvijas Tirdzniecības un rūpniecības kamera (turpmāk – LTRK):
* izteikusi priekšlikumu atbrīvot no vakances pieteikšanas Latvijā nodarbināto trešo valstu pilsoņu ģimenes locekļus un noteikt, ka dokumentus var iesniegt Latvijā, neizceļojot no valsts.

Priekšlikums nav ņemts vērā, jo jau šobrīd šāds regulējums ir spēkā - Imigrācijas likuma 9.panta piektās daļas 26.punktā noteikts, ka Latvijā nodarbināta trešās valsts pilsoņa ģimenes loceklim vienlaikus ar uzturēšanās atļaujas piešķiršanu piešķir neierobežotas tiesības uz nodarbinātību.* paudusi bažas saistībā ar projektā paredzēto iespēju nereģistrēt brīvu darba vietu, ja darba devējs vēlas nodarbināt ārzemnieku, kas divus gadus jau bijis nodarbināts Latvijas Republikā. LTRK ieskatā šāds regulējums veicinās izvairīšanos no nodokļu samaksas un radītu ēnu ekonomikas pieaugumu.

Priekšlikums nav ņemts vērā, jo uzskatāms, ka divu gadu nodarbinātības perioda laikā ārzemnieks ir jau daļēji integrējies Latvijas sabiedrībā un darba tirgū, un šķēršļi turpmākajai nodarbinātībai negatīvi ietekmētu gan atsevišķas personas profesionālo izaugsmi, gan darba tirgus elastīgumu kopumā. Nodokļu maksājumi tiek pārbaudīti jebkurā gadījumā, un iepriekšējam darba devējam var noteikt aizliegumu turpmākai ārzemnieku uzaicināšanai;* aicinājusi izvērtēt, vai nepieciešams noteikt atšķirīgas prasības vieslektoriem, kas augstākās izglītības iestādēs lasa konkrētu lekciju kursu, nevis tiek pastāvīgi nodarbināti.

Priekšlikumā ietverto problemātiku risinās šobrīd Saeimā izskatāmais likumprojekts ‘Grozījumi Imigrācijas likumā”, kas pieņemts otrajā lasījumā un paredz iespēju tikt nodarbinātam uz ilgtermiņa vīzas pamata. 1. Latvijas Būvniecības partnerība:
* Ierosina vakances pieteikšanas termiņu, ko projektā paredzēts saīsināt līdz 10 darbdienām, saīsināt vēl papildus līdz 10 kalendārajām dienām.

Priekšlikums nav ņemts vērā, jo neatbilst Ministru kabineta 2019.gada 21.maija sēdē apstiprinātajā “Uzņēmējdarbības vides pilnveidošanas pasākumu plānā” noteiktajam termiņam – 14 dienām.* Ierosina nenoteikt pienākumu darba devējam pieteikt brīvu darba vietu gadījumos, ja mainās nodarbinātā ārzemnieka profesija, turpinot strādāt pie tā paša darba devēja.

Priekšlikums ņemts vērā.  |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pilsonības un migrācijas lietu pārvalde, Ārlietu ministrija, Latvijas Republikas diplomātiskās un konsulārās pārstāvniecības ārvalstīs. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildes rezultātā nav paredzēta jaunu funkciju ieviešana vai esošu institūciju likvidācija vai reorganizācija. Iestāžu institucionālā struktūra netiek ietekmēta, tomēr jāatzīmē, ka līdz ar 2019.gada 6.jūnija likuma “Grozījumi Imigrācijas likumā” stāšanos spēkā un no šo grozījumu izrietošās nepieciešamības svītrot Noteikumu Nr. 55 7. punktu, tiks radīti labvēlīgāki apstākļi ilgtermiņa vīzu izmantošanai ārzemnieku nodarbinātības jomā. Šo labvēlīgo apstākļu radīšana palielinās pieprasījumu pēc ilgtermiņa vīzām, līdz ar to palielināsies arī administratīvais slogs ilgtermiņa vīzu izsniedzējiestādēm, it sevišķi Latvijas pārstāvniecībām tādās valstīs kā Uzbekistāna, Ukraina, Indija, kā arī Gruzija un Baltkrievija.  |
| 3. | Cita informācija | Nav |

Iekšlietu ministrs Sandis Ģirģens

Vīza:

valsts sekretārs Dimitrijs Trofimovs

I.Briede 67219546

ilze.briede@pmlp.gov.lv